**Katedra pedagogiky Pedagogickej fakulty UKF v Nitre**

VYHLASUJE

**22. ročník** slovenského kola
**česko-slovenskej výtvarno-literárnej súťaže**

pre žiakov a študentov základných a stredných škôl



 **KOMENSKÝ A MY**

**Téma výtvarnej časti súťaže:**

**Voda: životodarný živel**

**Téma literárnej časti súťaže pre žiakov ZŠ:**

**Je (alebo môže byť) škola dielňou ľudskosti?** *(voľný slohový útvar)*

**Téma literárnej časti súťaže pre SŠ:**

**Význam vzdelania či poznania v kolobehu života (Kolobeh života**

**alebo o rozmanitosti príležitostí)** (úvaha, esej)

**Vyhlasovatelia:** Ministerstvo školství, mládeže a tělovýchovy ČR

 Národní pedagogické muzeum a knihovna J. A. Komenského v Prahe

Základní škola J. A. Komenského, Brandýs nad Orlicí

**Vyhlasovatelia a organizátori slovenského kola:**

Katedra pedagogiky Pedagogickej fakulty UKF v Nitre

**Partneri:** Rektorát UKF Nitra

 Nitriansky samosprávny kraj (NSK)

 Národný inštitút vzdelávania a mládež (NIVaM), KP Nitra

**Odborný garant pre SR:** PaedDr. Alexandra Pavličková, PhD. (SK)

**Organizační garanti:**  PaedDr. Alexandra Pavličková, PhD.

 PaedDr. Tomáš Turzák, PhD.

 doc. PaedDr. Dana Kollárová, PhD.

PaedDr. Adela Melišeková Dojčanová, PhD.

**PROPOZÍCIE SÚŤAŽE**

**1. Charakteristika súťaže**

1. Slovenské kolo súťaže **Komenský a my** vyhlasuje, odborne a organizačne zabezpečuje Katedra pedagogiky PF UKF v Nitre. Súťaž nadväzuje už 20 rokov na české kolo rovnomennej súťaže.
2. Súťaž je zameraná na podporu a rozvoj osobnosti a tvorivých schopností žiakov základných škôl a študentov stredných škôl prostredníctvom tém, resp. myšlienok z diel J. A. Komenského aplikovaných do výtvarnej a literárnej podoby.
3. Súťaž je určená pre žiakov a študentov základných a stredných škôl v SR.
4. Súťaž sa uskutočňuje každý rok a jej tému každoročne z diela J. A. Komenského vyberá odborný tím v ČR v spolupráci s KPG PF UKF.

**2. Podmienky celoslovenského kola**

1. Školské kolá 20. ročníka súťaže vo všetkých kategóriách sa majú uskutočniť v termíne **november 2024 – marec 2025.**
2. Celoslovenské kolo všetkých kategórií sa uskutoční v Nitre, v priestoroch PF UKF **v apríli/máji 2025**.
3. Súťažiaca škola môže do každej kategórie slovenského kola zaslať maximálne 5 prác, a to **najneskôr do 31. 3. 2025.**
4. Na všetkých prácach musí byť **uvedené meno súťažiaceho, kategória, škola, meno učiteľa, aktuálny mailový kontakt pedagóga, prípadne i súťažiaceho.**
5. Do výtvarnej časti súťaže budú prijímané práce vytvorené akoukoľvek technikou vrátane trojrozmerných. V prípade keramiky treba výtvarné dielo dôkladne obalom zabezpečiť.

**3. Zverejnenie výsledkov a slávnostné vyhodnotenie**

1. Slávnostné vyhodnotenie súťaže spojené s ocenením autorov súťažných prác a ich pedagógov sa uskutoční **v mesiaci november 2025.**
2. **Výsledky súťaže budú zverejnené najneskôr v júni 2025** - <http://www.kpg.pf.ukf.sk/>**.**
3. Informácie o termíne slávnostného vyhodnotenia a pozvánky pre ocenených žiakov, študentov, pedagógov, budú zaslané najneskôr 30 dní pred vyhodnotením.

**4. Súťažné kategórie**

***Výtvarná časť:***

 **Kategória A** - Pomenovaná ***Orbis Pictus 21. storočia***, nové stránky *knihy Svet v obrazoch očami detí* je rozdelená do dvoch vekových skupín.

* **A1** – výtvarné práce žiakov 1. - 2. ročníka ZŠ,
* **A2** – výtvarné práce žiakov 3. - 4. ročníka ZŠ.

**Kategória B**

* **B1** – výtvarné práce žiakov 5. - 6. ročníka ZŠ,
* **B2** – výtvarné práce žiakov 7. - 9. ročníka ZŠ.
**Kategória C**
* študenti stredných škôl a druhého stupňa osemročných gymnázií.

***Literárna časť:***

 **Kategória A**

* literárne práce žiakov 6. - 9. ročníka ZŠ a 1. stupňa osemročných gymnázií,
**Kategória B**
* literárne práce študentov stredných škôl a druhého stupňa osemročných gymnázií.

**4. Požiadavky na zaslané práce**

1. Pri zaslaných výtvarných prácach je treba uviesť **meno autora, ročník (vek), kategóriu, adresu školy a meno učiteľa, ktorý žiaka viedol, e-mail učiteľa, prípadne aj žiaka**.
2. **Výtvarné práce zaslať** na adresu usporiadateľa:

Katedra pedagogiky PF UKF

Dražovská 4

949 01 Nitra

Na obálke uviesť názov súťaže **Komenský a my!**

1. Literárne práce poslať vo formáte Word (**písmo Times New Roman, veľkosť 12, riadkovanie 1,5**; e-mailom na adresu: apavlickova@ukf.sk.
2. **Každá literárna práca musí byť v samostatnom súbore, označenom menom autora a kategóriou (napr. Škodová – Kategória A). Literárne súťažné práce nemôžu byť lyrizované.**
3. **Literárne práce v kategórii A max. 3 normostrany (NS), v kategórii B max 5 normostrán.**
4. Zaslaná súťažná práca **musí na titulnej strane obsahovať**:
	* meno autora,
	* názov práce,
	* kategóriu,
	* ročník,
	* vek,
	* adresu školy,
	* meno pedagóga, jeho e-mailová adresa, prípadne mailová adresa autora
5. **Kontaktnými osobami** súťaže sú:

PaedDr. Alexandra Pavličková, PhD. apavlickova@ukf.sk; tel. 037/6408227

PaedDr. Tomáš Turzák, PhD. - tturzak@ukf.sk, tel. 037/6408258

1. **Informácie o súťaži** *Komenský a my* sú zverejnené na stránke [www.kpg.pf.ukf.sk](http://www.kpg.pf.ukf.sk/)







**Témy 22. ročníka súťaže KOMENSKÝ A MY**

**Výtvarná časť súťaže:**

**Voda: životodarný živel**

|  |  |
| --- | --- |
| **Kategória A1** | ***Voda, rodina a priatelia***(voda ako fenomén leta a radosti, výlety s rodičmi, kamarátmi k vode, k jazerám, chytanie rýb, vodné športy, odpočinok pri vode) |
| **Kategória A2** | ***Podoby vody v prírode*** (voda, ktorá má mnoho podôb, voda, ktorá môže byť mlákou plnou života, vodou lesných tôní, potokom, gejzírom v prírode, burácajúcou riekou, vodopádom, morom, nekonečná voda, hlboký oceán a jeho tajomstvá, záhadné živočíchy z morského dna) |
| **Kategória B1,B2** | ***Voda medzi nebom a zemou*** (kolobeh vody v prírode, fyzikálne podoby vody, dážď, svet v daždi, dažďová kvapka, dúha, para, hmla, ľad a sneh, zobrazovanie krajiny, mesta a prírody v daždi, pod snehom, stretnutie slnka a vody v podobe dúhy nad mestom, rozklad svetla vo vode a príroda***)*** |
| **Kategória C** | ***Voda - životodarný živel, ktorého sa nám začína nedostávať*** (význam vody pre život človeka, ekológia, znečisťovanie prírody, klimatická kríza a jej prejavy, nespravodlivý prístup k vodným zdrojom v rôznych regiónoch Zeme, nedostatok vody a nové riešenia týchto ťažkostí v predstavách stredoškolských študentov) |

**Literárna časť súťaže:**

**Kategória A Je (alebo môže byť) škola dielňou ľudskosti?** (voľný slohový útvar)

**Kategória B Význam vzdelania či poznania v kolobehu života (Kolobeh života alebo o rozmanitosti príležitostí)** (úvaha, esej)

**Metodické pokyny pre pedagógov**

**k 22. ročníku celoslovenskej súťaže**

**KOMENSKÝ A MY**

Metodické pokyny pre všetkých súťažiacich upravila podľa podmienok českého kola súťaže PaedDr. Alexandra Pavličková, PhD.

**NIEKOĽKO INŠPIRATÍVNYCH MYŠLIENOK PRE PEDAGÓGOV K VÝTVARNÉMU VYJADROVANIU A ROZVÍJANIU TÉMY:**

**Voda: životodarný živel**

„Vodám bolo ako prvým prikázané, aby zrodili živočíchy, pretože voda je živel poddajnejšia ako krajiny.“

(J. A. Komenský, Všeobecná porada o náprave vecí ľudských, Mundus materialis, kap. I)

Zadanie je založené na šiestej kapitole Orbisu pictus a siedmej kapitole Januy lingvarum. Výtvarná pozornosť bude zameraná na vrstevnatú tvár vody, ktorá má ako jeden zo živlov vysokú konotatívnosť a umožňuje využiť rad techník a inšpirácií. Voda je aj pre moderného človeka a bez ohľadu na jeho technické a vedecké vedomosti základnou podmienkou života, ale v súvislosti s povodňami roku 2024 aj iných rokov je dobré pripomenúť aj jej obrovskú silu a nekompromisnosť, ak sa vzoprie. Vzhľadom na charakter Komenského myslenia môže byť položený dôraz jednak na vzťah vody a človeka, jednak na vodu ako jeden z elementov stavby sveta.

Deti sa môžu venovať vode ako fenoménu leta a radosti; ale aj ako živlu nespútanej sily. Voda má radu podôb – môže byť mlákou, stojatou vodou tôní, potokom, riekou, burácajúcou stokou uprostred domov, vodopádom, morom a oceánom. Za inšpiratívne možno považovať umenie morských národov, ktoré do základov svojho výtvarného vyjadrenia vtelili vodu v podobe štylizovaných vĺn (rytmus špirály, meander atď.).

Do súťaže budú prijímané práce vytvorené akoukoľvek technikou vrátane trojrozmerných (napr. keramika), na formátoch maximálne A3.

**MOTÍVY A INŠPIRÁCIE**

Nasledujúce témy sú len inšpiratívne, kladú si za cieľ najmä upozorniť na vrstevnatosť námetu a otvoriť priestor buď na dlhší projekt, alebo na premýšľanie, rozprávanie, mimetické hranie, pozorovanie a k následnej výtvarnej realizácii, nie je potrebné sa ich držať. Ani súčasti jednotlivých tém nie sú záväzné, je možné sa inšpirovať len jednou pasážou. Témy sú formulované pre učiteľov, deťom/žiakom je potrebné ich upraviť a predniesť zrozumiteľnou formou. Odporúčame si zvolenú tému skonzultovať s výtvarnými precedensmi, literárnymi spracovaniami atď.

1. Vlny: ich tvar, veľkosť, rytmus, svetlo.

2. Breh potoka, rieky, mora.

3. Vodopád, gejzír. Voda tryskajúca zo zeme. Horúce žriedlo.

4. Voda medzi nebom a zemou: dážď, svet v daždi, dažďová kvapka. Dúha. Para. Hmla.

5. Voda ako výtvarná inšpirácia: maríny, čerenie hladiny, kruhy na hladine, odraz krajiny v hladine.

6. Voda ako nebezpečenstvo: morská búrka (pozri prílohu). Potopa, povodeň.

7. Podvodný svet: podvodné živočíchy, rastliny; podvodná krajina.

8. Človek pod vodou.

9. Rybník: vodná hladina vytvorená človekom, lemovaná stromami a hrádzou.

10. Voda – mýtus. Tône, studničky, močiare; voda v lese. Tajomná voda. Voda v noci. Vodné bytosti.

11. Nekonečná voda: oceán a jeho tajomstvo. Bájne bytosti, ktoré obývajú nepreskúmané hlbiny.

**TEXTOVÁ PRÍLOHA**

**Jan Amos Komenský**

**Bouře mořská**

Rozmáhalo se zajisté to vání tak násilně, že nejen námi, ale i těmi pod námi hlubinami zmítáno bylo, až hrůza k srdci šla. Nebo moře vlnami takovými odevšad se válelo, že jsme jako po vysokých horách a hlubokých udolích jednak zhůru, jednak dolů chodili. Někdy námi zhůru střelilo, že jsme sobě měsíce dosáhnouti moci zdáli: z toho zase sstupovali jsme jako do propasti. Tu se zdálo, že nás proti nám jdoucí neb poboční vlna přikváčí a hned na místě potopí: ona pak podnesla vždycky, toliko že náš ten prkenný koráb sem tam odrážín a od jedné vlny druhé podáván jsa, jednak na ten, jednak na druhý bok dopadal, jednak předkem kolmo zhůru, jednak dolů strměl. Odkudž nejen vodou vždycky na nás a přes nás do povětří stříkáno, ale my ani státi, ani ležeti nemohouc, z boku na bok jsme přemítáni, jednak na nohy, jednak na hlavu staveni. Z čehož závrat a všeho všudy s námi se podvracení pocházelo. Což když dnem nocí trvalo, každému souditi snadno, jakých se tu hrůz a strachů pocítiti musilo. I myslil jsem sobě: ,,Ach titoť lidé mimo všecky, co jich svět má, pobožnými býti příčinu mají, po tu hodinu životem svým jisti nejsouce.“ A ohlédaje se po nich, jak nábožní jsou, vidím, že jednostejně předce jako v krčmě žerou, pijí, hrají, chechtají se, oplzle mluví, zlořečí a všelikou prostopášnost provodí. Nad čímž se zkormoutě, napomínati jich počnu i prositi, aby kde jsme pamatovali, a takových věcí přestanouce k Bohu volali. Než co platno? Jedni mne vysmáli, druzí na mně fukali, třetí opřáhali, čtvrtí vyhoditi strojili. Mámil můj, abych mlčel a hostem se v cizím domě býti pamatoval, kdež hluchým a slepým býti nejlépe jest. „Ach nemožné jest,“ dím já, „aby ta věc na dobré vyšla s těmi obyčeji.“ Tu oni opět v smíchy. Já nezbednost takou vida, mlčeti jsem musil, prasku však nějakého při nich se boje.

Vtom se bouře zsilí a proti nám vichr strašlivý strhne. Tu se teprv moře vlnami až k nebi kouřiti začne, tu nás sobě vlny jako miče podávají, tu se hlubiny odvírají a nás jednak sehltiti pohrožují, jednak zhůru zase vymítají: tu nás vítr v kolo bere a jednák sem, jednák tam námi hází, až praštělo všecko, jako by se na statisíce kusů roztříštiti mělo. Tu já zmrtvěl všecek, nic již před sebou nevida než zahynutí. Onino násilí již odolati nemohouc a na skály neb mělčiny vehnání se bojíc, křídla strhovali a háky jakési veliké železné na přetlustých provazích vyhazovali: tak se na místě zdržeti, až by bouře pominula, troufajíc. Ale nadarmo. Někteří zajisté z oněch po provazích lezoucích prudkostí větru jako housenky zházíni a do moře vmetáni: těmto týmž násilím kotvy se zutrhovaly a v hlubinách ztonuly. A tu teprv lodí náše s námi již beze vší obrany, jako na proudě řeky tříšťka, zmítati se počala. Obrům pak oněm železným svévolným teprv také srdce se tratilo: bledli, trnuli, co sobě, počíti nevěděli, na Boha teprv zpomínali, k modlitbám napomínali i sami ruce spínali. Tu lodí s námi jednak na dně moře usedati, jednak o skryté pod vodou skálí se bíti a skrze to padati a pukati začne. Tu se voda rozštípeninami těmi k nám leje: kterouž ač vylévati, čím a jak kdo pro starost pro mladost mohl, poroučíno, platno však nic nebylo, tlačila se násilím k nám a nás v sebe. Tu pláč, křik, upění nesmírné, žádný nic před očima neviděl než ukrutnou smrt. Avšak že život milý, chytal se, čeho kdo mohl, tabulí, desek, holí, zda by se tím od potopení ubrániti a snad někam vždy vyplouti mohl. Až i já, když se naposledy lodí rozsmekla a všecko potonulo, čehosi se chytě, vyšel jsem s nemnohými na břeh jakýsi; jiné sehltila všecky strašlivá ta propast. Kdež od zděšení a hrůzy sotvá se probrav, svým vůdcům domlouvati začnu, že mne v to uvedli. Oni, že to neškodí mi: když jsme jen vybředli, abych byl mysli dobré. Věru mysli dobré: do své nejdelší smrti na nic podobného navésti se nedám.

(Labyrint světa a ráj srdce, Devátá kapitola)

**Brandanova plavba**

Potom Brandan pozdvihl ruce a pomodlil se k Bohu, aby ochránil své věrné před nebezpečím, pravicí pak všem požehnal. Po požehnání vztyčili stožár a rozvinuli plachty. Vypluli značnou rychlostí, východní vítr je hnal západním směrem. Neviděli už ani cípeček země, jen moře a mraky. Vítr vál s dostatečnou silou a mniši pluli usilovně dál, protože hořeli touhou splnit svůj úkol. Brázdili moře za příznivého větru čtrnáct dní, potom však vítr ustal a mniši dostali strach. Opat je však napomenul: „Bratři, nebojte se, ale důvěřujte v pomoc boží. Když bude vítr, necháme se jím hnát, když ustane, budeme veslovat.“ Všichni se tedy chopili vesel a vzývali milosrdenství boží, protože nevěděli, kterým směrem se dát a jaké síly mohou vydat.

Veslovali tedy bez ustání celý měsíc; dokud se měli čím posílit, mohli pracovat, sotva jim však začaly docházet zásoby a síly, dostali strach. Protože však Bůh svým věrným pomáhá, zvláště jsou-li v nouzi, najednou se v dálce objevila země. Zvedl se vítr, a tak dorazili na místo bez námahy; však už byli znaveni veslováním. Když připluli ke břehu, nemohli najít cestu, kudy by mohli proplout a přistát. Pobřeží bylo ze všech stran obklopeno tolika útesy, že si nikdo netroufal mezi nimi proplout. Hory byly tak vysoké, že čněly až nad mraky, a dole v horských úžlabinách hučelo moře. Tři dni se plavili podél břehů a hledali místo k přistání, nakonec našli průrvu ve skále, kudy mohla proplout loď. a zakotvili tam. Přivázali loď, vystoupili na břeh a nalezli pohodlnou cestu, která je dovedla k nádhernému, dobře opevněnému hradu. Zdálo se, že hrad je sídlem nějakého krále, vstoupili tedy bránou z nejtvrdšího křišťálu. Spatřili mramorové paláce; ve zdech byly zasazeny drahokamy, které se nádherně třpytily a vycházely z 'nich paprsky podobné slunečním. Bylo tam mnoho podivuhodných věcí, ale jedna byla opravdu překvapující: nikde nebylo ani živáčka, tož je velmi mrzelo. Obdivovali palác a chválili jej, nakonec vešli dovnitř. Uvnitř si Brandan stoupl na lavici, rozhlédl se kolem, ale viděl jen své lidi. Přikázal jim: „Běžte a pokuste se najít věci, jimiž bychom se mohli zásobit na další cestu“ Šli tedy a našli, co si nejvíce přáli, jídla a pití do sytosti, zlaté a stříbrné vázy po okraj naplněné vším, nač jen pomysleli. Ve sklepích byla hojnost všeho, co potřebovali. Brandan jim nakázal, ať si vezmou, co budou potřebovat, ale s mírou. Nabrali si dostatek jídla, drželi se však zpátky. Přitom se dosyta najedli. Vzdali díky Bohu a vzývali jeho milosrdenství.

**Antonín Sova**

**RYBNÍKY**

Ty české rybníky jsou stříbro slité,

žíhané temnem stínů pod oblaky,

vloženy v luhy do zeleně syté

jsou jako krajů mírné, tiché zraky.

Tu sluka steskne v rákosí blíž kraje

 a kachna vodní s peřím zelenavým,

jak duhovými barvami kdy hraje,

se nese v dálce prachem slunce žhavým;

chlad s dechem puškvorců lukami stoupá

a s vůní otavy po kraji dýchá,

vzduch mírně chlazen vlnami se houpá,

a něco jako věčný stesk v tom vzdychá.

**Ernest Hemingway**

**Starec a more**

Myslel na more vždy v ženskom rode, ako na la mar, ako mu ľudia hovoria v španielčine, keď ich milujú. Niekedy o tej morskej spúste hovoria zle aj tí, ktorí ju milujú, ale hovoria to vždy, akoby hovorili o žene. Niektorí mladší rybári, tí, čo užívali bójí ako plavákov pre svoje šnúry a mali motorové člny, kúpené, keď im žraločia pečeň vyniesla veľa peňazí, hovorili o mori v mužskom rode, hovorili el mar.

Hovorili o ňom ako o nejakom súperovi alebo o zemepisnom názve alebo dokonca ako o nepriateľovi. Ale starec na tú vodnú kopu myslel vždy ako na ženskú bytosť, ktorá človeku venuje alebo odopiera veľkú priazeň, a ak robí divoké alebo zlomyseľné kúsky, je to len preto, že nemôže inak. Mesiac na ňu pôsobí ako na ženu, myslel si. Vesloval vytrvalo a nenamáhal sa pri tom, pretože neprekročil svoju obvyklú rýchlosť a hladina oceánu bola hladká až na občasné zatváranie v prúde. Nechal prúd, aby z tretiny pracoval za neho, a keď začalo svitať, zistil, že sa už dostal ďalej, než v túto hodinu dúfal.

**NIEKOĽKO INŠPIRATÍVNYCH MYŠLIENOK**

**PRE PEDAGÓGOV**

**K LITERÁRNEMU VYJADROVANIU A ROZVÍJANIU TÉM:**

**Kategória A**

**Je (alebo môže byť) škola dielňou ľudskosti?** (voľný slohový útvar)

Všeobecná deklarácia ľudských práv je jeden z najdôležitejších novodobých dokumentov

ľudstva. Obsahuje tridsať článkov, v ktorých sú formulované základné práva a slobody, ktoré

by mali byť garantované všetkým ľudským bytostiam na tejto planéte. Jeden týchto článkov sa

venuje právu na vzdelanie. Článok 26 1. Každý má právo na vzdelanie. Vzdelanie, nech je

bezplatné, aspoň v začiatkoch a základných stupňoch. Základné vzdelanie má byť povinné.

Technické a odborné vzdelanie buď všeobecne prístupné a rovnako vyššie vzdelanie má byť

rovnako prístupné všetkým podľa schopností. 2. Vzdelanie má smerovať k plnému rozvoju

ľudské osobnosti a na posilnenie úcty k ľudským právam a základným slobodám. Má pomáhať

k vzájomnému porozumenie, znášanlivosti a priateľstvo medzi všetkými národmi a skupinami

rasovými a náboženskými, ako aj k rozvoju činnosti Organizácie Spojených národov pre

zachovanie mieru. 3. Rodičia majú prednostné právo voliť druh vzdelania pre svoje deti.

Tento dokument vznikol až po druhej svetovej vojne v roku 1948. Ale v českých krajinách bol

deklarovaný nárok každého dieťaťa na základné vzdelanie už pred 250 rokmi. Dňa 6. decembra

1774 vydala cisárovná Mária Terézia Všeobecný školský poriadok, ktorý na našom území

zaviedol povinnú šesťročnú dochádzku pre chlapcov i dievčatá, a v ktorom stojí: „Na dobrom

vedení v prvých rokoch života záleží celý budúci spôsob života všetkých ľudí a vzdelanie génia

i spôsobu myslenia celých skupín národov, čo nemôže byť nikdy dosiahnuté, ak nebude

rozptýlená temnota nevedenia dobre zariadenými vzdelávacími a výchovnými ústavmi.“ Na

Slovensku bolo prijaté Ratio educationis v roku 1777, ktoré obsahovalo odporúčanie, aby deti

navštevovali v čase, kedy nemajú iné povinnosti spojené s ich postavením.

J. A. Komenský vo svojej Didaktike veľkej (Didactica magna) tvrdí že: „**Medzi všetkými**

**pochvalnými výrokmi o školách, koľko ich len je, nie je nič výstižnejšie nad ten, v ktorom sa**

**hovorí, že škola je dielnou ľudskosti.“** Je tomu naozaj tak? Je to škola, ktorá rozptyľuje

temnotu nevedenia? Je to, alebo môže to byť vaša škola, ktorá pomáha na vzájomné

porozumenie, znášanlivosť a priateľstvo? Je vaša škola dielňou ľudskosti?

Téma tohto ročníka chce žiakov priviesť k zamysleniu nad vlastným vnímaním školy a jej významu.

**Literatúra a zdroje:**

NOVIKOVÁ, Zuzana a NOVIK, Andrej (ed.). Všeobecná deklarace lidských práv v povídkách,

ilustracích a rozhovorech. Praha: 65. pole, 2022. ISBN 978-80-88268-71-0.

*Jan Amos Komenský – souhrn popularizačních zdrojů pro MŠ, ZŠ a SŠ*. [online] Praha: Národní pedagogické muzeum a knihovna J. A. Komenského, 2022. 14 stran. Dostupné z: <https://www.npmk.cz/sites/default/files/soubory/2022/Jan%20Amos%20Komensk%C3%BD%20souhrn%20populariza%C4%8Dn%C3%ADch%20zdroj%C5%AF%20pro%20M%C5%A0%2C%20Z%C5%A0%20a%20S%C5%A0%20fin.pdf>

**Kategória B**

**Význam vzdelania či poznania v kolobehu života (Kolobeh života**

**alebo o rozmanitosti príležitostí)** (úvaha, esej)

Len sa človek narodí, začína boj o prežitie. Ale nič nie je len tak. Už novorodenec sa musí veľa učiť, hoci za pomoci dospelých, aby prežil. Hovorí sa, že počas prvého roku života sa človek naučí najviac. To, čo sa naučí, napr. sať mlieko, držať hlavu, prevaliť sa, sedieť, liezť, postaviť sa či dokonca neobratne chodiť, manipulovať s predmetmi, vydávať zvuky, dokonca cielene pomocou opakovania jednoslabičných slov zvládať svet okolo seba, pretože to, čo pomenujeme, vnímame a začíname chápať, nám pripadá samozrejmé.

Každý ďalší rok pridávame ďalšie a ďalšie zručnosti a vedomosti. Učíme sa neuveriteľne rýchlo a relatívne ľahko ako napodobňovaním, tak cielene učením, preto niet divu, že snaha podchytiť prirodzenú zvedavosť sa týka už najmladších detí. J. A. Komenský už v 17. storočí začal písať učebnice a pripravovať plán na zlepšenie organizácie školstva. V diele Navrhnutie krátke o obnove škôl v Kráľovstve českom vytýčil vekové kategórie, pre ktoré dal základný návod, čo a ako sa učiť. Do 6 rokov podľa príručky Informátorium školy materskej má byť dieťa vychovávané doma v starostlivosti matky, ktorá rozvíja jeho vlohy a učí základné hygienické a

spoločenské návyky, trénuje jeho pamäť, a to všetko nenásilne, ako odpovede na otázky a ako hru. Medzi 6 a 12 rokom by dieťa malo navštevovať všeobecnú školu, ktorá ho naučí základom čítania, písania, počítania, spevu a ručným prácam. Vo svojej dobe pridal výučbu náboženstva (dnes by sme pravdepodobne mohli hovoriť o spoločenskom správaní a etike) a reálií, čím mal na mysli učenie o prírode a spoločnosti. Do 18 rokov malo byť možné rozširovať svoje vedomosti v školách latinských, kde by sa učilo sedem slobodných učení (gramatika, rétorika, dialektika, aritmetika, geometria, astronómia a muzika), prírodným vedám, zemepisu, dejepisu, matematike a jazykom, najmä latinčine a gréčtine, prípadne jazykom našich susedov. Pre nadaných študentov vo veku 18 až 24 rokov odporúčal ďalšie štúdium na akadémiách, kde by sa študovalo právo, medicína, filozofia a teológia. Po ukončení vzdelávania by mal človek cestovať. Zdôrazňoval ale, že vzdelávanie nikdy nekončí, že je neustále, že to, čo sa naučíme vlastnou skúsenosťou a praxou, pretrváva.

Komenského časové rozdelenie vzdelávacích etáp v súvislosti s možnosťami a schopnosťami každej vekovej kategórie, používame doteraz. Priebežne sa mení len obsah výučby, pretože nutne reaguje na potreby doby. A tak sa napr. my učíme niektoré iné predmety ako naši rodičia či starí rodičia.

Nejde ale len o to, že sa mení pohľad na vzdelanie (napr. výchova v Sparte a jej dôraz na telesnú

zdatnosť a proti tomu výučba v Aténach zameriavajúca sa na kalokagathia – harmonický rozvoj telesných i duševných síl) alebo spôsob vzdelávania (stredoveké memorovanie a novoveké praktické školy). Napokon spôsoby výučby vo svojej krajine a historickej dobe už neovplyvníme. Ale možno ovplyvniť obsah či rýchlosť vzdelávania výberom školy. Môžeme si vybrať zo širokej ponuky škôl podľa svojho zamerania, záujmu, schopností či talentu. Môžeme plniť sen rodičov alebo sa rozbehnúť vlastnou cestou. Kto ale v 15 rokoch skutočne tuší, čím by chcel byť?

Je veľmi časté, že v priebehu vzdelávacieho procesu si ešte len ujasňujeme, či je zvolená cesta tá správna. Veľakrát sa ukáže, že zvolený odbor nie je z nejakého dôvodu pre nás (precenili sme svoje doterajšie vedomosti, chýba talent alebo vôľa pobiť sa s neúspechom a prekonať neschopnosť sa učiť…). Čo teraz? Vzdať sa, zmeniť školu či odbor, odísť do praktického života a potom sa prípadne vrátiť? Cestovať a venovať sa jazykom?

Aj Komenský mal niekoľkonásobnú skúsenosť, že musel zmeniť smer svojej cesty. Sám seba v knihe Opera omnia didactica charakterizoval „pôvodom Moravan, jazykom Čiech a povolaním teológ.“ Napriek tomu o ňom častejšie hovoríme ako o učiteľovi národov.

Koľkokrát musel zmeniť domov a tým aj prostredie, jazyk, zvyky? Po vypálení Uherského Hradište Bočkajovci odchádzajú zo štúdií v Strážnici do Přerova (1608) a ďalej do Herbornu (1611). Po návšteve Amsterdamu 1613 strávil jeden semester v Heidelbergu a cez Prahu sa vracia do Přerova. Ako kňaz a bratský správca školy pôsobí vo Fulneku a po porážke stavovského povstania r. 1621 sa skrýva na rôznych miestach v Čechách a na Morave a po smrti svojej prvej ženy Magdalény Vizovickej počas morovej epidémie sa 1623 uchýli na panstve svojho ochrancu Karola Staršieho zo Žerotína do Brandýsa nad Orlicí. Vo chvíli, keď je

katolícke náboženstvo jediným povoleným vyznaním, odchádza do poľského Lešna (1628). Ako zástupca rektora gymnázia sa začne venovať pedagogike, premýšľa otázky vzdelania v diele Didactica magna, r. 1641 odchádza do Anglicka, ale už o rok neskôr pod tlakom občianskej vojny krajinu opúšťa. Reformu školstva pre Švédsko vedie od r. 1642 v dnešnom poľskom meste Elbląg, ale zamýšľané učebnice nakoniec nevytvoril všetky. S ťažko chorou druhou ženou Máriou Dorotou sa vracia do Lešna a po jej smrti sa žení a Janou Gajusovú. Po vypálení Lešna r. 1656 narýchlo odchádza do Amsterdamu. Väčšina jeho rukopisov pri požiari

Lešna zhoreli a už nikdy nemal dosť síl znova ich spísať. Napriek tomu práve v Amsterdame bola vydaná polovica z celého Komenského diela, napríklad súbor 43 spisov pod názvom Opera didactica omnia (Všetky spisy didaktické), ktoré sa stretli s veľkým ohlasom, ďalej jednotlivé časti Všenápravy atď.

Morava, Čechy, Poľsko, Anglicko, Holandsko. Kňaz jednoty bratskej, učiteľ, rektor, reformátor

školstva, autor učebníc a mnohých traktátov, ktoré písal česky či latinsky, diela teologické i teozofické, hymnologická aj hymnografická či všenápravná… Koľko zmien za jediný ľudský život? Koľko vedenia bolo treba? Koľko vôle začať vždy znova? Každá zmena akoby ponúkla novú príležitosť, ktorej sa dokázal chytiť. Nepoddal sa nepriazni osudu ani v súkromnom živote, ani v tom pracovnom.

Nikto z nás nevie dopredu, kadiaľ sa bude uberať jeho životná cesta. Možno budeme mať pocit, že školy nám nedodali toľko vedomostí, koľko vo svojom živote potrebujeme. Ale treba si uvedomiť, že nás naučili myslieť, prepájať informácie, orientovať sa v ich množstve, skúmať pravdivosť a nepodliehať dezinformovanosti. Je treba si uvedomiť, že vždy máme na výber, že každou zvolenou cestou môžeme rásť alebo si prirobiť komplikácie. Na každej je totiž nespočetné množstvo príležitostí, stačí si len uvedomiť, čo chceme a prečo. Nie je možné mať všetko a všetko spoznať, preskúmať. Súčasný svet je príliš špecializovaný pre svoju rozsiahlosť, ale môžeme odhaliť svoj talent, rozvíjať svoje schopnosti a nadanie. Nikdy nie sme príliš starí na to, niečo ďalšie sa naučiť.

Múdrosť a života znalosť nie je otázkou vzdelania. Ján Špáta (1932)

Kým žiješ, uč sa. Nečakaj, že múdrosť príde starobou. Solón

Vzdelanie znamená moc. Francis Bacon